cyanic-selkie/wikianc huggingface dataset:
साकिब आल हासान
घरेलु तथा टि ट्वान्टी क्रिकेट
साकिबलाई कलकत्ता नाइट राइडर्सले निस्कासन गरेपछि उनी सन् १०१८ को इण्डियन प्रिमियर लिगमा सनराइजर्स हैदराबादसँग आवद्ध भएका थिए। बङ्गलादेश प्रिमियर लिगको पहिलो संस्करणमा साकिबले खुलना रोयल बङ्गालको कप्तान पद सम्हालेका थिए भने दोस्रो संस्करणमा उनी ढाका ग्ल्याडिटर्सको कप्तान पद सम्हालेका थिए। सन् २०१५ को संस्करणमा उनी रङ्पुर राइडर्सका लागि खेल खेलेका थिए भने सन् २०१६ को संस्करण पछि उनी ढाका डाइनामाइटसँग आवद्ध छन्। सन् २०१२ श्रीलङ्का प्रिमियर लिगमा उनले उथरा रुद्राको प्रतिनिधित्व गरेका थिए। साकिबले सन् २०१३ क्यारिबियन प्रिमियर लिगमा बार्बाडोस ट्रिडेन्सका लागि पनि खेल खेलेका थिए। साकिबले सन् २०१६ र सन् १०१७ को क्यारिबियन प्रिमियर लिगमा जमैका तालावासका लागि खेल खेलेका थिए भने पछि सन् २०१८ मा उनी पुन बार्बाडोसमा फर्किएका थिए। सन् २०१५ को संस्करणमा उनलाई मेलबोर्न रिनिगेड्सले छनोट गरेको थियो। सन् २०१६ को पाकिस्तान प्रिमियर लिगको संस्करणमा साकिबलाई कराची किङले छनोट गरेको थियो भने सन् २०१७ को संस्करणमा उनी पेशावर जाल्मीसँग आवद्ध भएका थिए भने सन् २०१८ को संस्करणमा पनि उनी उक्त टोलीका लागि खेल्न भएका थिए तर उनीलाई चोट लागेका कारण उनी खेल खेल्न असमर्थ रहे।
सन् २०१९ जुनमा २०१९ ग्लोबर टि ट्वान्टी क्यानडा प्रतिस्पर्धाका लागि ब्राम्टन उल्भ्सका लागि छनोट भएका थिए।
पर्दापण वर्ष
साकिबले आफ्नो पहिलो अन्तर्राष्ट्रिय खेल हरारे स्पोर्ट्स क्लबमा बङ्गलादेशको प्रतिनिधित्व गर्दै सन् २००६ अगष्टमा १९ वर्ष मुनिका राष्ट्रिय टोलीबाट जिम्बाब्वेको विरुद्धमा खेलेका थिए। उनले बङ्गलादेशको जितमा महत्त्वपूर्ण भूमिका खेले, जहाँ उनले ३० रन बनाए र आफ्नो पहिलो एकदिवसीय विकेट लिँदै एल्टन चिगुम्बुरालाई आउट गरेका थिए।
६ अगष्टका दिन भारतको विरुद्धमा साकिबले टेस्ट क्रिकेटमा पर्दापण गरेका थिए। सन् २००९ देखि अप्रिल २०११ सम्म र पछि मार्च २०१२ मा साकिब अन्तर्राष्ट्रिय क्रिकेट परिषद् द्वरा अल राउन्डरको शीर्ष स्थानमा पर्न सफल भएका थिए। डिसेम्बर २०११ मा साकिब विश्वकै सबैभन्दा उत्कृष्ट अल राउन्डर बनेका थिए। सन् २०१४ मा साकिब विश्वका २० सबैभन्दा उत्कृष्ट अल राउण्डको सूचीमा परेका थिए। उनी हाल दिन दर्जाका क्रिकेट खेलहरूमा (टेस्ट क्रिकेट, एकदिवसीय अन्तर्राष्ट्रिय र टि ट्वेन्टी) शीर्ष तीनमा रहेका छन्। सन् २००८ मा न्युजिल्याण्ड विरुद्धको खेलमा साकिबले ३६ रन खर्चिँदै ७ विकेट लिन सफल भएका थिए। हाल सम्म साकिब बङ्गलादेशका सर्वाधिक विकेट लिन क्रिकेट खेलाडी हुन्। सन् २००९ मा साकिबले बङ्गलादेश राष्ट्रिय क्रिकेट टोलीको उपकप्तान पद सम्हालेका थिए। साकिब २२ वर्षको हुँदा बङ्गलादेश र वेस्ट इण्डिजको खेलमा बङ्गलादेश राष्ट्रिय क्रिकेट टोलीका तात्कालिक कप्तान मसराफ मोरटोजा घाइते भएपछि साकिबले कप्तान पद पनि सम्हालेका थिए। साकिब नोभेम्बर २००९ मा उत्कृष्ट टेस्ट क्रिकेट खेलाडी बन्न सफल भएका थिए। जुलाई २०१० मा साकिबले एकदिवसीय अन्तर्राष्ट्रिय क्रिकेटमा कप्तान पद छाडेका थिए भने कप्तान पदमा मोर्टोजा आएका थिए। मोर्टोजा पुनः घाइते भएपछि साकिबलाई कप्तान पद सम्हाल्न आव्हान गरिएको थियो। सन् २०११ को विश्वकपमा बङ्गलादेशले राम्रो प्रदर्शन नगरेपछि उनले कप्तान पद त्यागेका थिए। सन् २०१५ को विश्वकपमा साकिबले बङ्गलादेशको प्रतिनिधित्व गर्दै शुरूमा मैदान उत्रिएका थिए भने उनी सबै एकदिवसीय अन्तर्राष्ट्रिय खेलहरूमा कुल ४,०४० रन बनाउन सफल हुने पहिलो बङ्गलादेश क्रिकेट खेलाडी बनेका थिए।
थप सफलता (सन् २००६–२००८)
फेब्रुअरी २००६ मा साकिब बङ्गलादेश र जिम्बाब्वेको एकदिवसीय अन्तर्राष्ट्रिय शृङ्खलामा सकिबले बङ्गलादेशको प्रतिनिधित्व गर्ने मौका पाएका थिए। राष्ट्रिय टोलीमा साकिब फरहाद रेजा र मुस्तफिजुर रहमानसँगै पहिलो खेल खेल्न छनोट भएका थिए। तात्कालिक समयमा साकिब र रेजालाई तीन श्रेणीको क्रिकेटमा बङ्गलादेशका उत्कृष्ट खेलाडीको रूपमा वर्णन गरिएको थियो भने यी दुई युवा खेलाडी द्वरा राष्ट्रिय टोली र व्यवस्थापन समितिले ठूलो अपेक्षा गरेको थियो। साकिबले यस खेल हरारे स्पोर्ट्स क्लबमा बङ्गलादेशको प्रतिनिधित्व गर्दै सन् २००६ अगष्टमा १९ वर्ष मुनिका राष्ट्रिय टोलीबाट जिम्बाब्वेको विरुद्धमा खेलेका थिए। उनले बङ्गलादेशको जितमा महत्त्वपूर्ण भूमिका खेले, जहाँ उनले ३० रन बनाए र आफ्नो पहिलो एकदिवसीय विकेट लिँदै एल्टन चिगुम्बुरालाई खेलबाट निस्कासन गरेका थिए। यस शृङ्खलामा साकिबले अविजित रहँदै ३० रन जोडे भने शाशरियर नाफिसले बङ्गलादेशको प्रतिनिधित्व गर्दै पहिलो एकदिवसीय अन्तर्राष्ट्रिय सतक बनाउन सफल भएका थिए जसका कारण बङ्गलादेशले जिम्बाब्वेलाई सहजै आठ विकेटले पराजित गरेको थियो। सन् २००६ सेप्टेम्बरमा बङ्गलादेश क्रिकेट परिषद् द्वरा राष्ट्रिय क्रिकेट टोलीमा आवद्ध गराइएका फरहाद रेजा र मेहराब हुसेनसँग साकिब पनि एक थिए जसले गर्दा २० देखि २३ वर्ष मुनि उमेरको राष्ट्रिय खेलडीहरूको सङ्ख्यामा वृद्धि भएको थियो।
सन् २००७ को क्रिकेट विश्वकप वेस्ट इण्डिजले आयोजना गरेको थियो भने यस क्रिकेट विश्वकपमा बङ्गलादेशले पनि भाग लिएको थियो। बङ्गलादेश क्रिकेट परिषद्ले विश्वकपमा लागि १५ पुरुष खेलाडी छनोट गरेको थियो जसमा साकिब पनि समावेश थिए भने बङ्गलादेश राष्ट्रिय टोलीको नेतृत्व हाबिबुल बसारले गरेका थिए। बङ्गलादेशले समूह चरण पार गर्दै दोस्रो चरणमा पुगेको थियो भने विश्वपमा ७ अौँ भएको थियो। यस प्रतिस्पर्धामा बङ्गलादेशले भारतलाई हराउँदै खेलबाट निस्कासन गराउन सफद भएको थियो। भारतले दिएको १९२ को लक्ष पछ्याउने क्रममा, यस अघि ४ एकदिवसीय अन्तर्राष्ट्रिय खेल खेलेका तामिम इकबाल, मुस्तफिजुर रहमान र साकिब हासानले समान अर्थसतक रन जोड्दै लक्ष्य सम्म पुग्न सफल भएका थिए। यसै विश्वकपमा साकिबले अर्को अर्धसतक रन बनाउन सफल भएका थिए तर बङ्गलादेश दोस्रो चरणमा पराजित हुँदै प्रतियोगिताबाटै बाहिरिएको थियो। त्यस वर्ष पछि मे महिनामा बङ्गलादेश र भारत बीचको ३ एकदिवसीय अन्तर्राष्ट्रिय र २ टेस्ट क्रिकेट प्रतियोगिता आयोजना भएको थियो। १८ मे का दिन साकिबले बङ्गलादेशको प्रतिनिधित्व गर्दै टेस्ट क्रिकेटमा पर्दापण गरेका थिए। उनले त्यस शृङ्खलामा २७ रन जोडे र कुल १३ ओबरमा उनले एक विकेट पनि लिन असमर्थ रहे भने यस खेल बराबरीमा समाप्त भएको थियो। यस एकदिवसीय अन्तर्राष्ट्रिय र टेस्ट शृङ्खलामा बङ्गलादेश दुवै प्रतिस्पर्धामा पराजित भएको थियो भने यस शृङ्खलामा बङ्गलादेश पराजित भएपछि राष्ट्रिय टोलीका तात्कालिक प्रशिक्षक डेभ ह्वाटमोरेले राजिनामा दिएका थिए भने तात्कालिक कप्तान मोहम्मद आसरफुलालाई पनि हाबिबुल बेसहारले विस्थापित गरेका थिए।
सन् २००७ डिसेम्बर र सन् २००८ जनवरीमा बङ्गलादेश र न्युजिल्याण्ड बीच दुई टेस्ट र ३ एकदिवसीय अन्तर्राष्ट्रिय खेलहरू आयोजना गरिएको थियो तर उक्त पहिलो टेस्ट शृङ्खलामा भने सकिबले खेल खेलेका थिएनन्। चौँथो टेस्ट शृङ्खला सम्म सकिबले एक पनि विकेट लिन सकेका थिएनन् भने उनले पहिलो विकेट न्युजिल्याण्डका क्रेज कमिङको विकेट झार्न सफल भएका थिए। न्युजिल्याण्डले बङ्गलादेशलाई १३७ रनले पराजित गर्दै २ शृङ्खला जितेको थियो भने बङ्गलादेश र न्युजिल्याण्ड बीचको एकदिवसीय अन्तर्राष्ट्रिय पनि न्युजिल्याण्डले ३-० ले हात पारेको थियो। सकिबले बङ्गलादेशको तर्फबाट तीनै एकदिवसीय अन्तर्राष्ट्रिय खेल न्युजिल्याण्को विरुद्धमा खेलेका थिए जहाँ उनले १०.३३ को अौषतमा ३१ रन बनाए भने ४२.३४ को अौषतमा ३ विकेट लिएका थिए। फेब्रुअरी र मार्च २००८ मा दक्षिण अफ्रिका र बङ्गलादेशको बीच दुई टेस्ट र तीन एकदिवसीय अन्तर्राष्ट्रिय खेल जारि गरिएको थियो जहाँ बङ्गलादेश दुवैको टेस्ट खेलहरूमा पराजित भएको थियो। बङ्गलादेश दुवै खेलमा पराजित भएको खेलमा साकिबले पनि खेलेका थिए जहाँ उनले मात्र १ विकेट लिए भने ७५ रन जोडेका थिए। दक्षिण अफ्रिकाले एकदिवसीय अन्तर्राष्ट्रिय शृङ्खला ३-० ले जितेको थियो। यस एकदिवसीय शृङ्खलामा ३५.३७ को अौषतमा साकिबले  एकदिवसीय अन्तर्राष्ट्रिय व्यक्तिगत १,००० रन बनाउन सफल भएका थिए।
बङ्गलादेशका प्रमुख अल राउन्डर (सन् २००८–हाल)
सन् २००८ मा बङ्गलादेश विरुद्ध न्युजिल्याण्ड एकदिवसीय अन्तर्राष्ट्रिय तथा टेस्ट शृङ्खलाको सुरुवात हुनु भन्दा अघि साकिब राष्ट्रिय टोलीका अल-राउण्ड भएता पनि उनलाई मुख्यतया बलर भन्दा ब्याट्सम्यान रूपमा देखिन थालेका थिए भने उनले न्युजिल्याण्डको विरुद्धक‍ टेस्ट क्रिकेटमा उनी ब्याट्सम्यानको रूपमा मैदान उत्रिएका थिए।
डेभिड जेम्स
डेभिड जेम्स (जन्म: ४ मार्च १९९२) एक अबकास लिएका अङ्ग्रेजी पेशेवर फुटबल खेलाडी हुन जसले गोलरक्षकको रूपमा खेल्ने गर्थे । उनी हाल भारतीय फुटबल क्लब केरलन ब्लास्टरका लागि प्रसिक्षकको रूपमा कार्यरत छन् ।
भानुअटु राष्ट्रिय फुटबल टोली
भानुअटु राष्ट्रिय फुटबल टिम अन्तर्राष्ट्रिय फुटबल प्रतियोगिताहरूमा भानुअटुको प्रतिनिधित्व गर्ने पुरुष फुटबल टिम हो । यो भानुअटु फुटबलको लागि शासकीय निकाय भानुअटु फुटबल संघको नियन्त्रणमा रहेकोे छ । यो फिफा र ओशेनिया फुटबल सङ्घको सदस्य राष्ट्र हो ।
लोरेन्सो इन्सिनिय
लोरेन्सो इन्सिनिय (जन्म: सन् १९९१ जुन ४) एक इटालेली व्यवसायिक फुटबल खेलाडी हुन्। उनी वर्तमान समयमा सेरिए आ क्लब नापोलीका कप्तान र इटालीको लागि अग्रपङ्क्तिको रूपमा खेल्ने गर्छन्।
उनले आफ्नो व्यवसायिक फुटबल करियर नापोली फुटबल क्लबबाट सुरु गरेका थिए। सन् २०१० मा, इन्सिनियले सेरिए आको लागि पदार्पण गरेका थिए। उनले सन् २०१२ मा इटालीको लागि अन्तर्राष्ट्रिय फुटबल खेलमा पदार्पण गरेका थिए। उनले हालसम्म इटालीको लागि ४३ खेलमा ९ गोल गरेका छन्। उनले राष्ट्रिय फुटबल टोलीको प्रतिनिधित्व गर्दै २०१४ फिफा विश्वकप, युइएफए युरो २०१६ र युइएफए युरो २०२० प्रतियोगिता खेलेका छन्।
हरि शंकर मिश्र
हरि शंकर मिश्र मधेश प्रदेशका वर्तमान प्रदेश प्रमुख हुन्। नेपाल सरकारको मन्त्रिपरिषदद्वारा गरिएको सिफारिसको आधारमा नेपालको संविधानको धारा १६३ (२) बमोजिम राष्ट्रपति विद्यादेवी भण्डारीद्वारा वि.सं. २०७८ श्रावण ३२ मा उनलाई प्रदेश प्रमुखको जिम्मेवारी दिइएको थियो। उनी पूर्व प्रतिनिधि सभा सदस्य हुन्।
राजनीतिक जीवन
उनी प्रदेश प्रमुख बन्नुपूर्व नेपाली कांग्रेसका सक्रिय सदस्य थिए। उनी आम निर्वाचन २०४८ मा महोत्तरी-२ बाट प्रतिस्पर्धा गर्दा ४,००० मतको अन्तरले विजयी भएर प्रतिनिधि सभा सदस्यमा निर्वाचित भएका थिए।
व्यक्तिगत जीवन
मिश्रका बुवा राम नारायण मिश्र नेपाली कांग्रेसका संस्थापक सदस्यहरू मध्येका एक थिए। उनको बुवा नेपालको पहिलो निर्वाचित सरकार गठन भएपछि बनेको बिपी कोइराला मन्त्रिपरिषद्मा उद्योग तथा वाणिज्य मन्त्री भएका थिए। मिश्रका काका भद्रकाली मिश्र समेत एक राजनीतिज्ञ तथा नेपाल सरकारको मन्त्री भएका थिए।
किफर मोर
किफर रोबर्टो फ्रान्सिसको मोर (जन्म: सन् १९९२ अगस्ट ८) एक व्यावसायिक फुटबल खेलाडी हुन्। उनी कार्डिफ सिटी र वेल्सको लागि अग्रपङ्क्ति खेलाडीको रूपमा खेल्ने गर्छन्। उनले सन् २०१२ मा ट्रुरो सिटी फुटबल क्लबबाट व्यवसायिक फुटबल खेल जीवनको पदार्पण गरेका थिए। उनले हालसम्म वेल्सको लागि २० खेलमा ६ गोल गरेका छन्। उनले राष्ट्रिय फुटबल टोलीको प्रतिनिधित्व गर्दै युइएफए युरो २०२० प्रतियोगिता खेलेका छन्।
प्रदयुम्ण कुमार महानन्दिया
प्रदयुम्ण कुमार महानन्दिया भारतमा जन्मेका दलित जातका एक स्विडेनेली कलाकार हुन्। सन् १९७७ मा नयाँ दिल्ली देखि गोथेनबर्गसम्म आफ्नो प्रेमिका र जीवनसाथी चार्लोट सार्लोट भन सेडविनलाई भेट्न गरेको साइकल यात्रा लागि महानन्दिया प्रसिद्ध छन्।
भानुअटु महिला राष्ट्रिय फुटबल टोली
भानुअटु राष्ट्रिय फुटबल टिम अन्तर्राष्ट्रिय फुटबल प्रतियोगिताहरूमा भानुअटुको प्रतिनिधित्व गर्ने महिला फुटबल टिम हो । यो भानुअटु फुटबलको लागि शासकीय निकाय भानुअटु फुटबल संघको नियन्त्रणमा रहेकोे छ । यो फिफा र ओशेनिया फुटबल सङ्घको सदस्य राष्ट्र हो ।
स्थानीय तह निर्वाचन, २०७९
स्थानीय तह निर्वाचन, २ ०७८ नेपालको ६ महानगरपालिका, १ ३ उपमहानगरपालिका, २७६ नगरपालिका र ४६ ० गाउँपालिकामा सम्पन्न भएको थियो। नेपालको संविधान २ ०७२ लागू भए पश्चात् सम्पन्न भएको यो दोस्रो स्थानीय तहको निर्वाचन हो। यस स्थानीय तह निर्वाचनमा मुख्य तह सत्तारुढ नेपाली कांग्रेस र नेकपा (एमाले) बीच ठुलो प्रतिस्पर्धा हुने बुझिएको छ।
माइकल ओवेन
माइकल ओवेन (जन्म: १४ डिसेम्बर १९७९) एक अवकास लिएका अङ्ग्रेजी पेशेवर फुटबल खेलाडी हुन जसले म्यानचेस्टर युनाइटेड, रियल म्याड्रिड, लिभरपुल,न्युक्यासल युनाइटेड, स्टोक सिटी र इङ्ल्यान्डका लागि अग्रपंक्तिको रूपमा खेल्ने गर्थे ।
दिशा पटानी
दिशा पटानी एक भारतीय अभिनेत्री हुन् जो मुख्य रूपमा हिन्दी चलचित्रहरूमा काम गर्छिन्। उनले वरुण तेजसँग तेलुगु चलचित्र 'लोफर' (सन् २०१५) बाट अभिनय जीवन सुरु गरेकी थिइन्, र पछि उनले स्पोर्ट्स बायोपिक 'एम.एस. धोनी: द अनटोल्ड स्टोरी' (सन् २०१६) बाट आफ्नो हिन्दी चलचित्रको सुरुवात गरेकी थिइन्। उनले चिनियाँ एक्सन हास्य 'कुङ फु योगा' (सन् २०१७) मा अभिनय गरेकी थिइन्, जुन हालसम्मका सर्वाधिक कमाई गर्ने चिनियाँ चलचित्रहरूमा पर्छ। उनले व्यावसायिक रूपमा सफल हिन्दी एक्सन चलचित्र 'बागी २' (सन् २०१८) र 'भारत' (सन् २०१९) मा मुख्य पुरुष चरित्रको रोमान्टिक चासो खेलेकी थिइन्।
प्रारम्भिक जीवन
पटानी उत्तराखण्डकी कुमाँऊनी हुन् र उनको गृहनगर बरेली, उत्तर प्रदेश हो। उनले इन्जिनियरिङ पढेकी थिइन्। उनी राजपूत समुदायबाट छिन्। उनका बुबा जगदीश सिंह पटानी एक पुलिस अफिसर हुन् र उनकी आमा स्वास्थ्य निरीक्षक हुन्। उनकी दिदी खुश्बु पटानी भारतीय सशस्त्र बलमा उपराज्यपति हुन्। उनको कान्छो भाइ सूर्यवंश पटानी पनि छ।
करियर
पटानीले सन् २०१५ मा वरुण तेजसँग तेलुगु चलचित्र 'लोफर'बाट चलचित्रको सुरुवात गरेकी थिइन्। उनले मौनीको भूमिका खेलेकी थिइन्, एउटी केटी जो जबरजस्ती विवाहबाट बच्न घरबाट भाग्छिन्। पुरी जगन्नाधद्वारा निर्देशित र 'सिके इन्टरटेनमेन्ट' अन्तर्गत सी कल्याण द्वारा निर्मित, चलचित्र ₹२०० मिलियनको बजेटमा निर्माण गरिएको हो र बाक्स अफिसमा ₹१०६ मिलियनको जीवनकाल संकलन गरेर खराब प्रदर्शन गरेको थियो। त्यसपछिको वर्षमा, दिशा टाइगर श्रोफसँग एक म्युजिक भिडियो बेफिक्रामा देखा परेकी थिइन् जुन भूषण कुमार र कृष्ण कुमारले टी-सिरिज अन्तर्गत निर्माण गरेका थिए र मीत ब्रदर्सद्वारा कम्पोज गरिएको थियो। मीत ब्रदर्सद्वारा लिखित र निर्देशित, गायिका अदिति सिंह शर्माले आफ्नो आवाज दिएकी थिइन्।
२०११ कोपा अमेरिका
कोपा अमेरिका २०११ दक्षिण अमेरिकी राष्ट्रिय फुटबल टोलीहरूको मुख्य अन्तर्राष्ट्रिय प्रतियोगिता, कोपा अमेरिकाको ४३औँ संस्करण थियो। यस प्रतियोगिताको आयोजना दक्षिण अमेरिकी फुटबल सङ्घले सन् २०११ जुलाई १ देखि जुलाई २४ सम्म अर्जेन्टिनामा गरेको थियो।
प्रतियोगिताको फाइनलमा, उरुग्वेले पाराग्वेलाई ३-० ले पराजित गर्दै यो प्रतियोगिताको विजेता बनेको थियो। उरुग्वेको यो किर्तिमानी १५औँ कोपा अमेरिका उपाधि र सन् १९९५ यताकै पहिलो कोपा अमेरिका उपाधि थियो। पाराग्वेले प्रतियोगिताको उपविजेताको नाताले कोपा बोलिभिया पाएको थियो। पाराग्वेले एउटा पनि खेल नजिती फाइनलमा पुगेकाले पाराग्वेको प्रदर्शन सम्झना योग्य थियो। उनीहरूको यो नतिजा पेनाल्टी सुट आउटबाट आएको थियो। यो प्रतियोगिताको साविक विजेता ब्राजिल थियो तर ब्राजिल क्वाटर फाइनलमा पाराग्वेसँग पराजित भयो। पेनाल्टी सुट आउटमा ब्राजिलले कुनै गोल गर्न सकेन। कोपा अमेरिका विजेताको हिसाबले उरुग्वेले ब्राजिलमा आयोजित सन् २०१३ फिफा कन्फेडेरेसन कपमा सहभागी भएको थियो। तेस्रो स्थानको लागि भएको खेलमा पेरुले भेनेजुएलालाई ४-१ ले पराजित गर्दै तेस्रो स्थान हासिल गरेको थियो।
मिथिला विद्यार्थी सङ्घ
मिथिला विद्यार्थी सङ्घ छोटो रूप (एमएसयु) एक गैर राजनीतिक विद्यार्थी सङ्गठन हो, जसको एक मात्र उद्देश्य भारतमा बस्ने मिथिला र मैथिलको विकास हो। यो बिहारको सबैभन्दा ठूलो विद्यार्थी सङ्गठन हो। यो भारतीय संविधान अन्तर्गत समाज दर्ता ऐन, १८६० को प्रावधान अन्तर्गत दर्ता गरिएको सङ्गठन हो। अनूप मैथिल यस मिथिला विद्यार्थी सङ्घका संस्थापक अध्यक्ष हुन्।
इतिहास
मिथिला क्षेत्रमा शिक्षा प्रणाली, रोजगार, आप्रवासन सम्बन्धी मुद्दाहरू, साक्षरता, स्वास्थ्य सुविधाहरूको अवस्था र साना उद्योगको अभावको सुधार गर्न सन् २०१५ मा यस संस्थाको स्थापना भएको हो।
ब्ल्याङ्क स्पेस (टेलर स्विफ्टको गीत)
"ब्ल्याङ्क स्पेस" अमेरिकी गायिका-गीतकार टेलर स्विफ्टको गीत हो जुन उनको पाँचौँ स्टुडियो एल्बम १९८९ को लागि रेकर्ड गराइएको थियो। "सेक इट अफ" पछि यो गीत एल्बमको दोस्रो एकल रूपमा गीत १० नोभेम्बर २०१४ मा बिग मेसिन र रिपब्लिक रेकर्ड्सद्वारा रेडियोमा सार्वजनिक गरिएको थियो। स्विफ्टले यस गीत सेलब्याक र म्याक्स मार्टिन जस्ता गीतकारहरूको सहायतामा लेखेकी हुन्। यस गीतले स्विफ्ट र उनको प्रेमीको सम्बन्धको वर्णन गरेको छ।
१९८९ एल्बमको सेक इट अफले पनि बिलबोर्डको शिर्ष स्थान समाएको थियो भने ब्ल्याङ्क स्पेसले सार्वजनिक भएको तेस्रो हप्तै बिलबोर्ड हट १००को शिर्ष स्थानमा पुग्न सफल भएको थियो। स्विफ्ट बिलबोर्डको इतिहासमा ५६ वर्षपछि शिर्ष स्थानमा पुग्ने पहिलो महिला कलाकार बनेकी थिइन्। यस गीतले क्यानडा, दक्षिण अफ्रिका र अस्ट्रेलियाको चार्टमा पनि शिर्ष स्थानमा पुगेको थियो भने यस गीतले अस्ट्रिया, चेक गणतन्त्र, जर्मनी, न्युजिल्यान्ड, स्पेन र संयुक्त अधिराज्यका चार्टहरूमा शिर्ष दशमा पुग्न सफल भएको थियो। यो गीत सङ्गीत इतिहासकै सबैभन्दा धेरै प्रतिलिपी बिक्री गर्न सफल भएका गीतहरूमा पर्छ।
यस गीतको आधिकारिक सङ्गीत भिडियो जोसेफ केनद्वारा निर्देशित गरिएको थियो जसले पहिले १९८९ एल्बमको ("ब्याड ब्लड" र "वाइल्डेस्ट ड्रिम्स") दोस्रो र चौथो एकल सङ्गीत भिडियोहरू निर्देशन गरेका थिए। यस गीतको सङ्गीत भिडियोको छायाङ्कन तीन दिन सम्म न्यूयोर्कको ओहेका दरवारमा खिचिएको थियो। न्यूयर्क सहरमा २७ अक्टोबर २०१४ अमेरिकन म्युजिक अवार्ड्समा गीतले पहिलो टेलिभिजन प्रदर्शन प्राप्त गरेको थियो।
गीतले ५८औँ ग्रामी पुरस्कारहरूको लागि वर्षको रेकर्ड, वर्षको उत्कृष्ट गीत र सर्वश्रेष्ठ पप एकल प्रदर्शनको लागि नामाङ्कन प्राप्त गरेको थियो।
लेखन र बनावट
ब्ल्याङ्क स्पेस एक इलेक्ट्रो पप गीत हो जसलाई लोर्डेको एक कार्यको तुलना गरी आलेचना गरिएको थियो। स्विफ्टले यो गीत सेलब्याक र म्याक्स मार्टिन जस्ता गीतकारहरूको सहायतामा लेखेकी हुन्। यस गीतले स्विफ्टले उनको प्रेम सम्बन्धको मिडियामा खुलासा भएपछि उनले उक्त कुराको प्रसङ्ग निकालेको छ। यस गीत ९६ बिट प्रति मिनेटको गतिमा गायिएको छ भने गीतमा स्विफ्टको स्वर A3 देखि D5 सम्म फैलिएको छ।
चार्ट प्रस्तुति
ब्ल्याङ्क स्पेसले गीत सार्वजनिक भएको पहिलो हप्तै १५५,००० प्रतिलिपी बिक्री गर्दै हट डिजिटल सङ चार्टको शिर्ष स्थानमा पर्न सफल सफल हँदै टेलर स्विफ्टको १९८९ एल्बमको शिर्ष स्थानमा पुग्ने दोस्रो गीत बनेको थियो भने हट डिजिटल सङ चार्टमा स्विफ्ट ९औँ शिर्ष स्थानमा पुग्न गीत बनेको थियो। ब्ल्याङ्क स्पेस चार्टमा आएपछि स्विफ्ट सबैभन्दा धेरै सङ्गीत शिर्ष स्थानमा पर्ने कलाकारको तेस्रो स्थानमा आउँदै इमिनेमसँग बराबरी गरेकी थिइन् भने रिहानालाई पछाडि पारेकी थिइन्। गीतले बिलबोर्ड हट १०० चार्टको १८औँ स्थानमा पर्दापण गरेको थियो भने तात्कालिक समयमा गीतका १६४,००० प्रतिलिपीहरू बिक्री भएका थिए। अर्को हप्ता गीतले १६४,००० प्रतिलिपीहरू बिक्री गर्दै बिलबोर्ड हट १०० चार्टको १३औँ स्थानमा उक्लिएको थियो। तेस्रो हप्ता गीतले ३२८,००० प्रतिलिपी बिक्री गर्द‌े एक्कासी बिलबोर्ड हट १०० चार्टको शिर्ष स्थानमा आएको थियो जुन स्विफ्टको बिलबोर्ड हट १०० चार्टमा शिर्ष स्थानमा पर्ने तेस्रो गीत बनेको थियो जसका कारण स्विफ्ट शिर्ष स्थानको आफ्नै गीतलाई पछि पार्दै अर्को आफ्नो गीत चार्टको शिर्ष स्थानमा ल्याउने पहिलो महिला कलाकार बनेकी थिइन्। गीत बिलबोर्ड हट १०० चार्टको शिर्ष स्थानमा ७ लगातार हप्ता सम्म रहँदै स्विफ्टको शिर्ष स्थानको गीतहरू मध्य सबैभन्दा लामो समयसम्म शिर्ष स्थानमा पर्ने गीत बनेको थियो जुन भन्दा पहिला वि आर नेभर एभर गेटिङ ब्याग टुगेदर ३ हप्ता र सेक इट अफ ४ हप्ता सम्म शिर्ष स्थानमा रहेको थियो। यो गीतले महिला कलाकारको सबैभन्दा लामो समयसम्म शिर्ष स्थानमा रहने गीत बन्दै इतिहास रचेको थियो।  १७ जनवरी २०१५ मा जारी गरिएको बिलबोर्ड चार्टमा गीत एक स्थान तल झरेको थियो भने ब्ल्याङ्क स्पेसलाई उछिन्दै मार्क रोन्सन र ब्रुनो मार्सको अपटाउन फङ्क गीत बिलबोर्डको शिर्ष स्थानमा आएको थियो। यस गीतले ५ हप्तामा ५,५००,००० प्रतिलिपी बिक्री गरेको थियो। गीत बिलबोर्डको शिर्ष दशमा १७ हप्ता सम्म रहेको थियो जुन स्विफ्टको शिर्ष दशमा पर्ने गीतको सुचिमा दोस्रो स्थानमा पर्छ भने पहिलो स्थानमा सेक इट अफ परेको थियो जुन चार्टको २४ हप्ता सम्म चार्टको शिर्ष दशमा परेको थियो। यो गीत २०१५ बिलबोर्डको अन्तिम चार्टमा ७औँ स्थानमा परेको थियो।
न्युजिल्यान्डको आधिकारिक चार्टमा यस गीत २६औँ स्थानमा पर्दापण गरेको थियो। गीतले तेस्रो हप्ता ३३औँ स्थानमा उक्लियो भने अर्को हप्ता ४औँ स्थानमा स्थान पक्का गरेको थिय जुन स्विफ्टको शिर्ष ५ मा पर्ने छैटौँ गीत बनेको थियो। अस्ट्रेलियाको आधिकारिक एरिया चार्टमा गीत सुरुमा २९औँ स्थानमा आएको थियो भने २२ नोभेम्बरमा गीतले २२औँ स्थान ओगटेको थियो।
१९८९ एल्बमको सार्वजनिकसँगै संयुक्त अधिराज्यमा ब्ल्याङ्क स्पेस ९९औँ स्थानमा चार्ट प्रवेश गरेको थियो। गीत १९८९ एल्बमको दोस्रो एकलको रूपमा सार्वजनिक भएसँगै गीत चार्टमा ११औँ स्थानमा पुन प्रवेश गरेको थियो भने अर्को हप्ता गीत शिर्ष दशमा आउँदै स्विफ्टको युके एकल चार्टमा पर्ने ७औँ गीत बनेको थियो। गीतले एक्कासी चार्टको ४औँ स्थानमा आयो भने शिर्ष दशमा १० हप्ता सम्म अडिन सफल भयो। गीतले संयुक्त अधिराज्यमा ६५०,००० प्रतिलिपीहरू बिक्री गर्न सफल भएको थियो।
आइएफपीआइका अनुसार गीतले सन् २०१८ सम्म विश्व व्यापी रूपमा ११.६८ मिलियन प्रतिलिपीहरू बिक्री गरेको थियो।
नार्सियस (ग्रीक पौराणिक कथा)
ग्रीक पौराणिक कथाहरूमा, नार्सियस (प्राचीन ग्रीकमा: Νάρκισσος Nárkissos) एक शिकारी थिए। उनी सौन्दर्यताको लागि प्रख्यात थिए। ग्रीक पौराणिक कथा अनुसार उनले पानीको पोखरीमा बनेको आफ्नै प्रतिबिम्बबाट मोहित भएर आफ्नो बाँकी जीवन त्यही प्रतिबिम्ब हेरेर बिताए। उनको मृत्यु पछि, उनको ठाउँमा एक फूल उम्रयो।
नार्सियसको चरित्रबाट अङ्ग्रेजीमा 'न्यासिसिज्म' भन्ने शब्दको उत्पत्ति भएको हो। न्यासिसिज्म भनेको आफैसँग हुने एक अत्याधिक लगाव हो।
गो, डग। गो! (टिभी शृङ्खला)
'गो, डग। गो! ' (Go, Dog. Go!) अमेरिकी-क्यानडेली प्रिस्कुल एनिमेटेड टेलिश्रृखला हो। एडम पेल्ट्जम्यानद्वारा निर्मित यस शृङ्खलामा मिसेला लुसी र कलम सोनिकर अभिनय रहेको छ। यसलाई प्रथम पटक सन् २६ जनवरी २०२१ मा प्रदर्शन गरिएको थियो।
दोस्रो शृङ्खला ७ डिसेम्बर २०२१ मा प्रदर्शन भएको थियो। तेस्रो शृङ्खला १९ सेप्टेम्बर २०२२ मा प्रदर्शन भएको थियो।
शाकम्भरी
शाकंभरी देवी माता आदिशक्ति जगदम्बाको शांत अवतार हुन्। उहाँलाई केही ठाउँमा चार भुजा र अष्टभुज भएको पनि चित्रण गरिएको छ। यस मातालाई वैष्णोदेवी, चामुण्डा, तारा, ज्वाला, चिन्तापूर्णी, कामाख्या, शिवालिक पर्वत वासिनी, चण्डी, बालासुन्दरी, मनसा, नैना र शताक्षी देवी भनिन्छ। माता शाकंभरी रक्तदन्तिका, चिन्नमस्तिका, भीमदेवी, भ्रामरी र श्री कनकदुर्गा हुन्। शाकंभरी देवीको सबैभन्दा पुरानो शक्तिपीठ उत्तर प्रदेशको सहारनपुर जिल्लाबाट ४० किलोमिटर टाढा शिवालिक पर्वतमालामा छ। शाकम्भरी शक्तिपीठ देवीसँगै भीमा, भ्रामरी, शताक्षी र गणेशका देवताहरू पनि छन्, यहाँ सबैभन्दा पहिले भुरदेव अर्थात् भैरोंको दर्शन गर्नुपर्छ । यो मन्दिर उत्तर भारतको सबैभन्दा ठूलो सिद्धपीठ हो, जहाँ देशको हरेक कुनाबाट भक्तहरू दर्शन गर्न आउँछन्।
गी द मोपासाँ
हेनरी रेने अल्बर्ट गी द मोपासाँ (, ;  ; सन् १८५० अगस्ट ५ – सन् १८९३ जुलाई ६) १९औँ शताब्दीका फ्रान्सेली लेखक थिए। उनलाई लघुकथाको मास्टरको रूपमा चिनिन्छ। प्रकृतिवादी विद्यालयको प्रतिनिधि मोपासाँले मानव जीवन, जीवनको गन्तव्यहरू र सामाजिक शक्तिहरूलाई विचलित र अक्सर निराशावादी रुपमा चित्रण गर्थे।
छेपारो (लघुकथा)
"छेपारो" ( रूसी: Хамелеон) आन्तोन चेखबद्वारा लिखित एक लघुकथा हो। यो चेखबले आफ्नो संग्रहित कार्यहरूको खण्ड २ मा समावेश गरेका थिए।
सारांश
क्रुकिन, एक कथाको पात्रलाई कुकुरले टोक्छ (एक गवाहको अनुसार क्रुकिनले कुकुरलाई चुरोटले पोल्दिएको थियो)। प्रहरी ओछ्युमेलोवले निश्‍चय को गल्ति, कुकुर वा क्रुकिन भन्‍न सक्दैन। ओछ्युमेलोवले आफुलाई फाइदा हुने गरी कहिले कुकुर र कहिले क्रुकिनलाई आरोप लगाउछ।
प्रदिप पौडेल
प्रदिप पौडेल (Pradip Paudel) एक नेपाली राजनीतिज्ञ तथा नेपाली कांग्रेसका केन्द्रीय समिति सदस्य हुन्। नेपाली कांग्रेसको १३औँ महाधिवेशनमा उनी सर्वाधिक ५ मत ल्याई पार्टीको केन्द्रीय सदस्यमा निर्वाचित भएका हुन्। उनले आफ्नो राजनीतिक करियर नेपाली कांग्रेसको विद्यार्थी सङ्गठन नेपाल विद्यार्थी सङ्घबाट सुरु गरेका थिए। सन् २०१४ सेप्टेम्बर १७ मा सुशील कोइरालाबाट नियुक्ति स्वीकार गर्दै उनी नेपाली कांग्रेस केन्द्रीय समितिको सदस्य भएका हुन्।
राजनीतिक जीवन
पौडेलले आफ्नो राजनीतिक जीवन अमृत क्याम्पस बाट नेपाल विद्यार्थी सङ्घ नेताका रूपमा सुरु गरेका थिए। उनी सन् १९९६ मा स्वतन्त्र विद्यार्थी युनियनको अध्यक्षमा निर्वाचित भएका थिए। सन् २००० देखि २००२ सम्म पौडेलले नेपाल विद्यार्थी सङ्घ को केन्द्रीय समितिमा काम गरेका थिए। उनी सन् २००२ र २००७ को बीचमा तीन कार्यकाल नेपाल विद्यार्थी सङ्घका उपाध्यक्ष थिए, त्यसपछि उनले सन् २००७ देखि सन् २०१२ सम्म नेपाल विद्यार्थी सङ्घ को अध्यक्षको रूपमा काम गरेका थिए।
पौडेल तनहुँ–२ (क) बाट गण्डकी प्रदेश सभाका प्रदेश सभा सदस्यका लागि उम्मेदवारी दिएका थिए। उनी नेकपा (माके)की आशा कोइरालासँग पाँच मतले हारेपछि चुनावमा धाँधली भएको दाबी गर्दै नतीजाको विरोध गरेका थिए। उनले केपी शर्मा ओली सरकारको अलोकतान्त्रिक अभ्यास र व्याप्त भ्रष्टाचारविरुद्ध आवाज उठाउनेहरूमा अग्रपङ्क्तिमा रहेका थिए। पौडेल कांग्रेसका युवा नेता गगन थापा र पूर्व प्रधानमन्त्री गिरिजाप्रसाद कोइरालासँग नेपालको जनआन्दोलन २०६३ मा अग्रपङ्क्तिमा रहेका प्रमुख युवा व्यक्तित्व थिए।
प्रतिनिधि सभा २०७९
प्रतिनिधि सभा निर्वाचन, २०७९मा नेपाली कांग्रेस)का उम्मेदवार प्रदीप पौडेल काठमाडौं प्रतिनिधि सभा सदस्य निर्वाचन क्षेत्र नं ५ बाट १५२३७मत प्राप्त गरि प्रतिनिधि सभा सदस्यमा विजयी भएका छन् । उनका निकटतम प्रतिद्वन्द्वी नेपाल कम्युनिष्ट पार्टी (एमाले)का उम्मेदवार ईश्वर पोखरेलले १०१७५मत प्राप्त गरेका थिए।
२०२१ कोपा अमेरिका
२०२१ कोपा अमेरिका दक्षिण अमेरिकी राष्ट्रिय फुटबल टोलीहरूको मुख्य अन्तर्राष्ट्रिय प्रतियोगिता, कोपा अमेरिकाको ४७औँ संस्करण हो। यस प्रतियोगिताको आयोजना दक्षिण अमेरिकी फुटबल सङ्घद्वारा सन् २०२१ जुन १३ देखि जुलाई १० सम्म ब्राजिलमा भइरहेको छ। सुरुमा प्रतियोगिता १२ जुन -१२ जुलाई सम्म अर्जेन्टिना र कोलम्बियामा संयुक्त रुपमा २०२० कोपा अमेरिकाको नाममा आयोजना गर्ने तय गरिएको थियो। १७ मार्च २०२० मा, कन्मेबोलले कोभिड -१९ महामारीको कारणले प्रतियोगिता अर्को वर्षलाई स्थगित गर्ने घोषणा गर्यो। यो घोषणा युएफाको युरो २०२० लाई २०२१ मा गर्ने निर्णय सँग जुध्यो।
२० मे २०२१ मा, कोलम्बियामा राष्ट्रपति इभान डुके मार्केज विरुद्ध भइरहेको प्रदर्शनको कारणले कोलम्बियालाई सहआयोजकको रुपमा हटाइयो, भने कोभिड-१९ मामिलाको कारणले अर्जेन्टिनालाई ३० मे मा हाटाइयो। अर्को दिन कन्मेबोलले ब्राजिललाई प्रतियोगिताको नयाँ आयोजक पुष्टि गर्यो। आयोजक ब्राजिल प्रतियोगिताको साविक विजेता हो। ब्राजिलले ब्राजिलमै भएको २०१९ कोपा अमेरिकाको रुपमा ९औं उपाधी जितेको थियो।
फाइनलमा अर्जेन्टिनाले आयोजक ब्राजिललाई १-० गोलले पराजित गर्दै १५औं उपाधी जित्यो। यो १९९३ यताकै पहिलो अर्जेन्टिनी उपाधी थियो । अर्जेन्टिनाले सर्वाधिक धेरै पटक कोपा अमेरिका उपाधी जित्ने उरुग्वेको किर्तिमान पनि बराबरी गर्यो । कोलम्बियाले तेस्रो स्थान हात पार्यो।
अवार्ड
प्रतियोगिताको अवार्ड निम्नानुसार भयो:
वडा नम्बर ६ (कथा)
"वडा नम्बर ६" ( रूसीमा: Палата № 6 ) आन्तोन चेखबद्वारा लिखित एक लघुकथा हो। यो १८९२मा प्रकाशित भएको थियो।
सारांश
यो कथा एक प्रान्तीय मानसिक अस्पतालमा सेट गरिएको छ। यस कथामा एक डाक्टर र ऊ बस्ने शहरका बासिन्दाहरु बीचको अन्तरक्रियाहरुलाई अवलोकन गरिएको छ।
आन्द्रे येफिमिच रागिन एउटा सानो शहरको प्रमुख चिकित्सक थिए। । बौद्धिक र दार्शनीक कुराकानी गर्न सहरमा कोही नभेटिएकाले उनी दु:खी थिए। अस्पताल नजिकैको मानसिक वार्डमा एक बिरामीसँग चाहीँ डाक्टरको कुरा मिल्न पुग्यो। उनीहरूको धारणा एक अर्कासँग मिल्दैन थियो तर उनी ती बिरामीसँग वार्तालाप गर्न रुचाउँ थिए।
वार्डमा पाँच बिरामीहरू र एक व्यवहार प्रवर्तन गर्ने सिपाही थिए। बिरामीहरुलाई पागल भनेर चिनिन्थियो। इभान ग्रोमोभ मानसिक वार्डमा भए पनि, उनी पहिला शहरको एक समझदार सदस्य मध्ये एक थिए। उनी डाक्टरले लामो समयदेखि खोजिरहेको बौद्धिक कुराकानी गर्न सक्ने एक कुशल व्यक्ति थिए।
सहरका मानिसहरुले डाक्टरले वार्डमा धेरै समय बिताउन थालेपछि डाक्टरको मानसिक अवस्थामाथि संका गर्न थाले। सहरियाहरुले एक परिषद बनाएर उनको मानिसिक अवस्था जाच्न थाले। परिसदले कथाक्रममा डाक्टरलाई पागल घोसित गर्यो र पहिला पाँच पागल भएको वार्डमा छ पागल हुन पुगे। त्यो वार्डलाई वडा नम्बर ६ भनेर चिन्न पुगियो।
बसुन्धरा किङ्स
बसुन्धरा किङ्स बङ्गलादेश नीलफामारी जिल्लाको एक फुटबल क्लब हो। यस क्लबले बङ्गलादेशमा आयोजना हुने विभिन्न घरेलु प्रतियोगिता लगाएत बङ्गलादेश प्रिमियर लिगमा पनि भाग लिँदै आएको छ। यस क्लबले सन् २०१७ को बङ्गलादेश च्याम्पियन्स लिगमा पनि भाग लिएको थियो जुन यस क्लबको पहिलो उपस्थिति थियो।
स्थापना
बसुन्धरा किङ्स फुटबल क्लबले सन् २०१६ मा अग्रगामी लिग डिसिसिबाट सुरुवात गरेको थियो जहाँ यो क्लब तेस्रो स्थानमा परेको थियो। त्यस पछि यो क्लब बङ्गलादेशको तेस्रो विभागीय फुटबल लिगमा पदोन्नति भएको थियो तर यस क्लबले बङ्गलादेश च्याम्पियन्स लिगमा खेल्ने निर्णय गरेको थियो जुन खेलाडी र सबै आवस्यक सुविधा भएको बङ्गलादेशको सबैभन्दा दोस्रो ठूलो लिग हो। सन् २०१७ मार्चमा यस क्लबले बङ्गलादेश फुटबल सङ्घ द्वरा अन्य घरेलु लिग र अन्तर्राष्ट्रिय खेलहरू खेल्ने अनुमानि प्राप्त गरेको थियो। १३ मे २०१७ का दिन यस क्लबले सन् २०१७ को बङ्गलादेश च्याम्पियन्स लिग खेल्ने खेलाडीहरू दर्ता गरेको थियो भने तात्कालिक समयमा बङ्गलादेश राष्ट्रिय टोलीका अग्रपङ्क्ति[का खेलाडी रोकुनुज्मान कञ्चनले यस टोलीको नेतृत्व गरेका थिए।
सन् २०१७–१८ संस्करण
बसुन्धरा किङ्सले ७ अगष्ट २०१७ बङ्गलादेश च्याम्पियन्स लिगको संस्करणमा उत्तर बरिदहरा विरुद्ध पहिलो आधिकारिक खेल खेलेको थियो जहाँ यस क्लबका खेलाडी रिपन विश्वासले सोही खेलमा यस क्लबका लागि पहिलो आधिकारिक गोल गरेका थिए। १८ अगष्ट २०१७ का नोफेल स्पोर्टिङ क्लबलाई १-० गोल अन्तरले पराजित गर्दै यस क्लबले पहिलो आधिकारिक जित निकाल्न सफल भएको थियो भने यस खेलमा बसुन्धरा किङ्सका कप्तान कञ्चनले एक मात्र गोल गरेका थिए जुन खेल जित्नका लागि पर्याप्त बन्यो।
४ नोभेम्बर २०१७ का दिन बसुन्धरा किङ्सले सन् २०१७ बङ्गलादेश च्याम्पियन्स लिगमा सहभागी हुने घोषणा भएको थियो भने यस क्लबले एक खेल अगावै अग्रानी बेङ्कलाई २ का विरुद्ध १ गोल अन्तरले पराजित गर्दै पहिलो उपाधि जित्न सफल भएको थियो। खेल सकिन केही क्षण रहँदा बसुन्धरा किङ्सका लागि एमडी इमरुल हसान मैदान प्रवेश गरेका थिए जसले यस अघिका कुनै पनि खेलमा समावेश भएका थिएनन् तर खेलमा उनले बल छुन नसकेपछि उनको क्लबले खेल जित्दा उनी निकै खुसी भएका थिए।
सन् २०१७ को बङ्गलादेश च्याम्पियन्स लिगको संस्करणमा बसुन्धरा किङ्सका अग्रपङ्क्ति, कप्तान तथा अनुभवी खेलाडी कञ्चनले यस संस्करणमा ११ गोल गर्न सफल भएका थिए भने अरिफुल इस्लामले।यस संस्करणमा नोफेल स्पोर्ट्स क्लबका लागि सर्वाधिक १२ गोल गर्न सफल भएका थिए। ११ नोभेम्बर २०१७ का दिन बङ्गलादेश फुटबल महासङ्घले यस क्लबलाई विजेता उपाधि हस्तान्तरण गरेको थियो जुन यस क्लबका लागि पहिलो घरेलु सफलता थियो।
सन् २०१८–१९ संस्करण
सन् २०१८ जुलाई २९ देखि बसुन्धरा किङ्सले सन् २०१८-१९ बङ्गलादेश च्याम्पियन्स लिगका लागि अन्य नयाँ खेलाडीलाई यस क्लबमा आबद्ध गर्ने काम शुरू गरेको थियो भने यस क्लबले केही क्बलसँग खेलाडी साट्फेर पनि गरेको थियो। यस क्लबले अग्रपङ्क्तिमा ताहदुल आलम साबुज, रक्षापङ्क्तिमा नरुल नइम फैजल र मध्यपङ्क्तिमा महम्मद इब्राहिम जस्ता खेलाडीहरूलाई आबद्ध पत्रमा हस्ताक्षर गराएको थियो। ५ सेप्टेम्बर २०१८ का दिन आउँदो संस्करणका लागि स्पिनार्ड ओस्कर बुर्जोनलाई यस क्लबको आधिकारिक प्रशिक्षक बनेका थिए जुन बङ्गलादेशका क्लबहरूका लागि पहिलो विदेशी प्रशिक्षक थिए। १६ सेप्टेम्बर २०१८ का दिन बसुन्धरा किङ्सले कोष्टारिका राष्ट्रिय फुटबल टोलीका अग्रपङ्क्तिका खेलाडी डेनियल कोलिड्रेसलाई यस क्लबमा आवद्ध गराएको थियो जुन सन् २०१८ को फिफा विश्वकपका लागि कोष्टारिकाका २३ खेलाडी मध्ये एक थिए।
२१ सेप्टेम्बर २०१८ का दिन बसुन्धरा किङ्स फुटबल क्लबले आफ्नै गृहमैदानमा पहिलो अन्तर्राष्ट्रिय खेल माल्दिभ्सको न्यु रोडिएण्ट एससीको विरुद्धमा मैत्रीपूर्ण खेल खेलेको थियो। त्यस खेलमा बसुन्धरा किङ्सले न्यु रोडेण्टलाई ४ का विरुद्ध १ गोल अन्तरले हराउन सफल भएको थियो जहाँ हाइटीका अग्रपङ्क्तिका खेलाडी कार्भिन्स बेलफोर्टले १, गाम्बियाका अग्रपङ्क्तिका खेलाडी ओसमन जलाले १ र बङ्गलादेशी अग्रपङ्क्तिहरू तहादुल आलम र महाबाबुर रहमान सुफिलले १-१ गोल गरेका थिए। १३ अक्टोबर २०१८ मा यस क्लबले खेलाडी दर्ता गर्ने काम पूर्ण गरेको थियो भने यस क्लबले ३ विदेशी खेलाडी सहित ३२ खेलाडीको नाम बङ्गलादेश फुटबल महासङ्घलाई पेश गरेको थियो।
२९ अक्टोबर २०१८ का दिन बसुन्धरा किङ्स सन् २०१८ को बङ्गलादेश फेडेरेसन कपमा भाग लिएको थियो भने यस क्लबले ढाका स्थित एक फुटबल क्लब मोहम्मदेनलाई ५-२ गोल अन्तरले पराजित गरेको थियो। कोष्टारिकाको प्रतिनिधित्व गर्दै सन् २०१८ विश्वकपमा भाग लिएका डेनियल कोलिन्ड्रेसले क्वाटरफाइनलमा उत्कृष्ट प्रदर्शन गर्दै बिजेएमसी क्लबलाई सेमिफाइनल सम्म पुर्‍याउन सफल भएका थिए भने बसुन्धरा किङ्सले बिजेएमसीलाई यस प्रतिस्पर्धामा ५-१ गोलको फराकिलो अन्तरले हराउन सफल भएको थियो। सन् २०१८ को बङ्गलादेश फेडेरेसन कपमा बसुन्धरा किङ्सका तहादुल आलम सबुज ७० मिनेटमा मैदान प्रवेश गरी शिख रसल केसी क्लब विरुद्ध एक गोल गरेका थिए जुन बसुन्धरा किङ्सको जितका लागि पर्याप्त बनेको थियो भने यस जितले बसुन्धरा किङ्सलाई फाइनल सम्म डोर्‍याएको थियो। २३ नोभेम्बर २०१८ कन दिन यस प्रतिस्पर्धाको फाइनल खेलमा भने बसुन्धरा किङ्स ढाका आबहानीसँग ३-१ गोल अन्तरले पराजित भएको थियो।
२ डिसेम्बर २०१८ का दिन बसुन्धरा किङ्सले सन् २०१९ बङ्गलादेश स्वतन्त्र कपमा शेख जामाल धनमण्डीलाई २ का विरुद्ध १ गोल अन्तरले हराउँदै सुखद शुरूवात गरेको थियो। १४ डिसेम्बर २०१८ का दिन बसुन्धरा किङ्सका गोलरक्षक आनिसुर रहमानले रहमाटगञ्ज एमएफएस विरुद्धको खेलमा उत्कृष्ट प्रदर्शन गरेका थिए भने किङ्सले रहमाटगञ्जलाई टाई ब्रेकरमा ३-२ गोफरल अन्तरले पराजित गर्दै क्वाटरफाइनलमा प्रवेश गर्न सफल भएको थियो। २० डिसेम्बर २०१८ का दिन बङ्गलादेश स्वतन्त्र कपमा पनि बसुन्धरा किङ्सका गोलरक्षक आनिसुर रहमान जिकोले ढाका आबहानीको विरुद्धमा उत्कृष्ट प्रदर्शन गरेका थिए भने उक्त खेलमा बसुन्धरा किङ्सले पेनाल्टी सुटआउट मार्फत ढाका आबहानीलाई ७-६ को गोल अन्तरले हराउन सफल भएको थियो। २६ डिसेम्बर २०१८ का दिन बसुन्धरा किङ्सले साविक विजेता शेख रसल केसीलाई २-१ को सङ्घर्ष पूर्ण गोल अन्तरले पराजित गर्दै फाइनलमा प्रवेश गरेको थियो भने खेल अन्तर्गतको थप अतिरिक्त समयमा भन्दा केही अगाडि मैदान प्रवेश गरेका बसुन्धरा किङ्सका खेलाडी मोटिन मियाले गोल गर्दै क्लबलाई जित दिलाउन सफल भएका थिए।
१९ जनवरी २०१९ का दिन बसुन्धरा किङ्सले उक्त क्लबको पहिलो लिग खेल शेख जामाल धनमण्डी क्लबलाई १-० गोल अन्तरले पराजित गरेको थियो जहाँ बसुन्धरा किङ्सका खेलाडी मार्कस भिनिकसले एक मात्र गोल गरेका थिए जुन खेल जित्न पर्याप्त बन्यो। २३ जनवरी २०१९ का दिन बसुन्धरा किङ्सले आफ्नै गृहमैदान शेख कमल रङ्गशालामा ढाका आबहानीलाई ३-० गोल अन्तरले हराउन सफल भएको थियो। २९ अप्रिल २०१९ का दिन बसुन्धरा किङ्सले ट्रिटिडाडका अग्रपङ्क्तिका खेलाडी विलिस प्लाजालाई बङ्गलादेश फुटबल प्रिमियर लिग खेल्नका लागि चर्चिल ब्रदर्स एससीबाट ऋणमा आबद्ध भएका थिए। ६ जुन २०१९ का दिन बसुन्धरा किङ्सले बिजेएमसी फुटबल क्लबलाई शेख कमल रङ्गशाला नीलफामरीमा २-० गोल अन्तरले पराजित गरेको थियो जसका कारण बसुन्धरा किङ्स बङ्गलादेश प्रिमियर लिगको शीर्ष स्थानमा पुगेको थियो जुन बसुन्धरा किङ्सको १२अौँ लगातार जित थियो भने बङ्गलादेश प्रिमियर लिगको इतिहासमै सबैभन्दा लामो अपराजितको कीर्तिमान यात्रा बसुन्धरा किङ्सले बनाएको थियो।
२५ जुलाई २०१९ बिहीबार भएको खेलमा बसुन्धरा किङ्सले सन् २०१८-२०१९ बङ्गलादेश फुटबल प्रिमियर लिगको फाइनलमा मोहम्मदिन स्पोर्ट्स क्लबलाई शेख कमल रङ्गशालामा पराजित गर्दै उपाधि हात पार्न सफल भएको थियो भने यस जितसँग बसुन्धरा किङ्स बङ्गलादेश फुटबल प्रिमियर लिगमा पहिलो उपस्थिति जनाउँदै विजेता बन्न सफल हुँदै नयाँ कीर्तिमान कायम गरेको थियो।
बसुन्धरा किङ्स बङ्गलादेश फुटबलको शीर्ष लिग बङ्गलादेश प्रिमियर लिगको सन् २०१८-२०१९ संस्करणमा पहिलो उपस्थिति जनाउँदै विजेता बन्ने पहिलो फुटबल क्लब बन्न सफल भएको थियो जुन बसुन्धरा किङ्सको लागि दोस्रो सफलता थियो भने यस अघि किङ्सले बङ्गलादेश स्वतन्त्रता कपमा दोस्रो स्थान प्राप्त गरेको थियो। ३ अगष्ट २०१९ मा बसुन्धरा किङ्सले बङ्गलादेश प्रिमियर लिगमा स्मरणीय पर्दापण गरेको थियो भने यस क्लबले शुरूवात खेलमा चिटागोङ आबहानी लिमिटेडसँग १-१ को बराबरी खेलेको थियो।
चारघाट उपजिल्ला
चारघाट  बङ्गलादेशको उत्तरी भागमा पर्ने जिल्ला राजशाही जिल्लाको एक उपजिल्ला हो। यो उपजिल्ला राजशाही विभागमा अन्तर्गत पर्दछ।
इतिहास
बङ्गलादेश मुक्ति अभियान सन् १९७१ अप्रिल ४ का दिनबाट देश व्यापी रूपमा शुरू भएको थियो भने पाकिस्तानी सेनालाई यस क्षेत्रमा प्रवेशका लागि प्रतिरोध सरदहा प्रहरी प्रशिक्षण केन्द्र र राजशाही सैनिक क्याम्पसबाट शुरू गरिएको थियो। १३ अप्रिल १९७१ का दिन बेलपुकार नदि नजिक पाकिस्तानी सेनालाई प्रतिरोध गर्ने क्रममा सेनाले प्रहार गरेको गोली लागि प्रवक्ता एबी सदिकसँगै केही बङ्गलादेशी लडाकुको ज्यान गएको थियो। सोही दिन अन्सार बलका एक सदस्य मेजर अलीको चारघाट उपजिल्ला नगरबाडी भन्ने ठाउँमा पाकिस्तानी सेना र बङ्गलादेशी लडाकु बीचको युद्धमा मारिएका थिए। पाकिस्तानी सेना चारघाट प्रवेश गर्ने क्रममा अन्सार बलका एक सदस्य रइस उद्दिनलाई सरदहा बजारमा र बानेश्वरमा नगर सचिवको हत्या गरेका थिए। पाकिस्तानी सेनाले पछि पद्मा नदिको किनारमा पनि पुगेका थिए भने सेनाले पद्मा नदिबाट छिमेकी देश भारत तर्फ जान लागेका सर्वसाधारणहरूको सामूहिक हत्या गरेका थिए भने सेनाले चारघाट बजारलाई समेत पूर्ण आगजनी गरेका थिए। पाकिस्तानी सेनाले पछि महिला र बङ्गलादेशी लडाकुलाई प्रहरी शिक्षण क्याम्पस र सैनिक क्याम्पसमा मानसिक यातना दिएका थिए।
जनशाङ्खिकि
बङ्गलादेश राष्ट्रिय जनगणना अनुसार यस उपजिल्लाको कुल जनसङ्ख्या १८३९२१ रहेको छ जसमध्ये पुरुषको जनसङ्ख्या ९४९८६ छ भने महिलाको जनसङ्ख्या ८८९३५ रहेको छ। धर्मका आधारमा यस जिल्लामा इस्लाम धर्मवलम्बीको जनसङ्ख्या १७६०९६  छ भने हिन्दु धर्मवलम्बीको जनसङ्ख्या ७७४५, बौद्ध धर्मवलम्बीको जनसङ्ख्या ३६, इसाई धर्मवलम्बीको जनसङ्ख्या १२ र अन्य धर्मका मानिसहरूको जनसङ्ख्या ३२ रहेको छ। यस उपजिल्लामा सन्थल जनजातिहरू बसोबास गर्ने गर्छन्। यस उपजिल्लामा ३४१ मस्जिद, ३० हिन्दु मन्दिर, १ गिर्जाघर र १ चिहान रहेका छन्। यस उपजिल्लाका ९७.४३% जनसङ्ख्याले शुद्ध पिउने पानीका लागि पानी तान्ने मोटर र धारोको प्रयोग गर्दै आएका छन् भने ०.०४% ले पोखरी, ०.७२% ले टुटी र २.११% ले अन्य माध्यमबाट पानीको प्रयोग गर्दै आएका छन्।यस उपजिल्लामा १ उपजिल्ला स्वास्थ्य केन्द्र, ६ स्वास्थ्य तथा परिवार नियोजन केन्द्र, १ आँखा अस्पताल, १ शिशु स्वस्थ्य जाँच केन्द्र, १ सारदह प्रहरी शिक्षण अस्पताल रहेका छन्। यस उपजिल्लाको कुल घरहरू मध्ये ३४.२७% घरहरूमा अझै पनि सौचालय सुविधा रहेको छैन। सन् १७७० मा यस क्षेत्रका विभिन्न स्थानहरूमा अनिकाल लागेको थियो हजारौं मानिसहरूको मृत्यु भएको थियो भने सन् १९८८ र सन् १९९८ मा आएको बाढीले यस उपजिल्लामा थुप्रै घर, भवन तथा बालिनालिमा ठूलो मात्रमा क्षति पुर्‍याएको थियो भने हजारौं मानिसहरू विस्थापित भएका थिए।
अर्थतन्त्र
यस उपजिल्लाको अर्थतन्त्र मुख्यतया कृषिमा आधारित छ। यस उपजिल्लाका अधिकांश मानिसहरू किसान हुन्। यस उपजिल्लामा धान, गहुँ, जुट, उखु, तोरी, बेसार, आलु खयर तथा अन्य अन्न बालीहरू उत्पादन गरिन्छ। यस उपजिल्लामा मुख्यतया आँप, केरा, लिची, मेवा, खरबुजा आदि उत्पादन हुँदै आएको छ। यस उपजिल्लामा धान कुटानी केन्द्र, बरफ कारखाना, श मिल, खैनी कारखाना, फलाम तथा वेल्डिङ उद्योग, बाँसका सामाग्री उत्पादन केन्द्र, काठका सामग्री उत्पादन केन्द्र तथा अन्य उद्योग कलकारखानाहरू पनि सञ्चालनमा रहेका छन्। यस उपजिल्लाले मुख्यतया धान, आँप, लिची, उखु तथा मौसमी तरकारी र अन्य फलफूलहरू निर्यात गर्दै आएको छ। यस उपजिल्लामा लोपोन्मुख रहेका आलसको तेल र तिल पनि निम्न मात्रमा उत्पादन गरिन्छ। यस उपजिल्लामा २८ हाटबजार तथा मेलाहरू सञ्चालन रहेका छन्। यस उपजिल्लामा लोपोन्मुख ठेला, गोरू गाडा र रथहरू सामान ओसारपसार तथा यातायातका साधन बन्द‌ै आएका छन्। यस उपजिल्लामा १० माछापालन केन्द्र, १० दुग्ध सङ्कलन केन्द्र तथा,१० कुखुरापालन केन्द्रहरू रहेका छन्।
शिक्षा
यस उपजिल्लाको कुल साक्षरता दर ४५.७% रहेको छ जसमध्ये पुरुषको साक्षरता ५०% छ भने महिलाको साक्षरता दर ४१% रहेको छ। यस उपजिल्लामा १३ क्याम्पस, १ प्रहरी शिक्षण क्याम्पस, ६२ माध्यमिक विद्यालय, ६८ प्राथमिक विद्यालय, १ सामुदायिक प्राथमिक विद्यालय र १२ मदरसाहरू रहेका छन्। यस उपजिल्लाका केही उत्कृष्ट शिक्षण संस्थाहरू यस प्रकार छन्; सारदह प्रहरी शिक्षण संस्था (सन् १९१२), राजशाही सैनिक क्याम्पस (सन् १०६५), युसुफपुर कृषि उच्च विद्यालय (सन् १९०५), सारदह पाइलट उच्च विद्यालय (सन् १९१६), सलुहा सरकारी प्राथमिक विद्यालय (सन् १९८५), हालिदगाछी सरकारी प्राथमिक विद्यालय (सन् १९८५) आदि।
लेसोथो
लेसोथो, (Naha ea Lesotho) आधिकारिक रूपमा लेसोथो अधिराज्य दक्षिण अफ्रिकामा अवस्थित एक भूपरिवेष्ठित राष्ट्र हो। लेसोथो ३०,००० वर्ग किलोमिटर (११,५८३ वर्ग माइल) क्षेत्रफलमा फैलिएको छ र यसको जनसङ्ख्या लगभग २० लाख रहेको छ। यसको राजधानी र सबैभन्दा ठूलो सहर मासेरू हो। देशको आधिकारिक भाषाहरू सोथो र अङ्ग्रेजी हुन्।
लेसोथो पहिले बासुटोल्यान्ड नामक बेलायती उपनिवेश रहेको थियो तर यसले ४ अक्टोबर १९६६ मा संयुक्त अधिराज्यबाट स्वतन्त्रताको घोषणा गरेको थियो। अहिले यो पूर्ण सार्वभौम राज्य हो र संयुक्त राष्ट्र सङ्घ, अफ्रिकी सङ्घ र दक्षिण अफ्रिकी विकास समुदायको सदस्य हो। लेसोथो भन्ने नामले लगभग "सोथोको भूमि" भन्ने अर्थ दिन्छ।
ग्याब्रियर बारबोसा
ग्याब्रियल बारबोसा (जन्म: ३० अगस्ट १९९६) एक ब्राजिली पेशेवर फुटबल खेलाडी हुन जसले ब्राजिली क्लब सान्तोस र ब्राजिल राष्ट्रिय फुटबल टिमको लागि अग्रपंक्तिको रूपमा खेल्छन ।
कुक टापु राष्ट्रिय फुटबल टोली
कुक टापु महिला राष्ट्रिय फुटबल टिम अन्तर्राष्ट्रिय फुटबल प्रतियोगिताहरूमा कुक टापुको प्रतिनिधित्व गर्ने पुरुष फुटबल टिम हो । यो कुक टापुमा फुटबलको लागि शासकीय निकाय कुक टापु फुटबल सङ्घको नियन्त्रणमा रहेकोे छ । यो फिफा र ओशेनिया फुटबल सङ्घको सदस्य राष्ट्र हो ।
माहिया माहि
माहिया माहि जन्म: २७ अक्टोबर १९९३) एक बङ्गलादेशी अभिनेत्री तथा मोडल हुन्। माहिले बङ्गलादेशी चलचित्रमा सफल कार्यकालको शुरूवात गरेकी थिइन् भने उनलाई विभिन्न सञ्चार माध्यममा एकदमै लोकप्रिय र आकर्षक अभिनेत्रीको रूपमा विश्लेषण गरिएको छ।     उनी हाल बङ्गलादेशी चलचित्र उद्योगको सर्वाधिक पारिश्रमिक लिने अभिनेता हुन्। माहिले सन् २०१२ मा बङ्गलादेशी चलचित्र भालोबासार रङ्बाट अभिनय यात्रा शुरू गरेकी थिइन् जुन चलचित्र सर्वाधिक लोकप्रिय र अधिक आर्थिक आर्जन गर्न सफल भएको थियो।
बाल्यकाल र शिक्षा
माहिया माहिको जन्म सन् १९९३ अक्टोबर २७ का दिन बङ्गलादेशको राजशाही जिल्लामा भएको थियो। माहिले सन् २०१० मा उत्तरा उच्च विद्यालयबाट माध्यमिक शिक्षा पूर्ण गरेकी थिइन् भने उनले सन् २०१२ मा ढाका सिटी क्याम्पसबाट उच्च शिक्षा हासिल गरेकी थिइन्। हाल उनले शान्ता-मारियुम विश्वविद्यालयमा फेसन डिजाइनिङ अध्यन गरिरहेकी थिन्।
शुरूवात कार्यकाल
माहिले सन् २०१२ मा बङ्गलादेशी चलचित्र भालोबासार रङ्बाट अभिनय यात्रा शुरू गरेकी थिइन् जसलाई जाज मल्टिमिडियाले पहिलो बङ्गलादेशी डिजिटल चलचित्रको रूपमा वर्णन गरेको थियो। यस चलचित्र सर्वाधिक लोकप्रिय र अधिक आर्थिक आर्जन गर्न सफल भएको थियो जस कारण माहि प्रख्यात बनेकी थिइन्।
थप सफलता
सन् २०१३ मा माहिले ४ चलचित्रमा अभिनय गरेकी थिइन्। सन् २०१३ मा माहिले अभिनय गरेको पहिलो चलचित्र अन्यारकम भालोबासा थियो जुन बप्पी चौधुरीको विपरीतमा निर्माण गरिएको थियो। सन् २०१३ मा माहिले अभिनय गरेको दोस्रो चलचित्र पाडामोन थियो जुन साइमन सदिकको विपरीतमा निर्माण गरिएको थियो।
सन् २०१३ मा सार्वजनिक भएको माहिले अभिनय गरेको तेस्रो चलचित्र भालोबासा आज कल थियो जहाँ माहिले बङ्गलादेशका नकै चर्चित तथा उत्कृष्ट अभिनेता शाकिब खानसँग चलचित्र गरेकी थिइन् जुन चलचित्र सर्वाधिक लोकप्रिय र अधिक आर्थिक आर्जन गर्न सफल भएको थियो। यो चलचित्रबाट साकिब र माहिको जोडीलाई दर्शकहरूले अधिक रुचाएका थिए भने यस चलचित्र तात्कालिक समयको सर्वाधिक सफल चलचित्र घोषित भएको थियो। द डेली स्टारले नामक सञ्चार माध्यमले पनि माहि र साकिब खानको जोडीको बारेमा वर्णन गरेको थियो। न्यु एजले जनाए अनुसार साकिब र माहिको जोडी एकदमै सुहाउँदो छ। बङ्गलादेश चलचित्र क्षेत्रका मुटुहल्लाउने नायक साकिब खानसँग भालोबासा आज कलमा अभिनय गरेपछि माहि सर्वाधिक ख्याति कमाएकी थिइन्। सन् २०१३ मा सार्वजनिक भएको माहिले अभिनय गरेको चौँथो चलचित्र तबुओ भालोबासि थियो जुन बप्पी चौधुरीको विपरीतमा निर्माण गरिएको थियो।
सन् २०१४ मा माहिले अभिनय गरेको पहिलो चलचित्र कि दरुन देखते थियो जुन चलचित्र पनि सफल भएको थियो। सन् २०१४ को अन्त्य तिर माहिको अग्नी नामक चलचित्र सार्वजनिक भएको थियो जुन महिला केन्द्रित, अपराध र रोमाञ्च चलचित्र हो। यो चलचित्र ढालिउडको इतिहासमै सर्वाधिक लोकप्रिय र अधिक आर्थिक आर्जन गर्न सफल भएको थियो। अग्नी चलचित्रको अभिनय गरेपछि सन् २०१४ मा माहिल मेरिल प्रथोम आलो पुरस्कार प्राप्त गरिकी थिइन्। माहिले सन् २०१५ मा दबिर साहेबेर सङ्सार नामक पहिलो हास्यव्यङ्ग्य चलचित्रमा अभिनय गरेकी थिइन् भने यस चलचित्रमा माहिले तिन भूमिका निर्वाह गरेकी थिइन्। यस चलचित्रले अौसत व्यापार गर्न सफल भएको थियो। सन् २०१५ मा माहिले हनिमुन नामक एक चलचित्रमा अभिनय गरेकी थिइन् भने यस चलचित्रका निर्देशक बप्पी चौधुरी थिए। यस चलचित्र इद अल फितरको समयमा देखाइएको छ जसलाई जज् मल्टिमिडियाले निर्माण गरेको थियो। माहिको अनेक साधेर मयना नामक चलचित्र ७ नोभेम्बर २०१५ का दिन सार्वजनिक भएको थियो जुन मयना मती चलचित्रको दोस्रो श्रृङ्खलाको रूपमा सार्वजनिक गरिएको थियो। माहि अभिनित यस चलचित्रले पनि दर्शक माफ लोकप्रिय र अधिक आर्थिक आर्जन गर्न सफल भएको थियो। सन् २०१५ मा माहिले रोमियो बनाम जुलियट चलचित्रमा अभिनय गरेकी थिइन् जसलाई अशोक पतीले निर्देशन गरेका थिए। माहिले बिग ब्रादार नामक चलचित्रमा पनि अभिनय गरेकी थिइन्। सन् २०१६ मा माहिले अभिनेता रियाजसँगको एक चलचित्रमा देखा परेकी थिइन्। माहिले वार्निङ चलचित्रमा एक पत्रकारको भूमिका निर्वाह गरेकी थिइन्। माहिले सन् २०१७ मा ढाका अट्याक नामक चलचित्रमा आरिफिन शुभोको साथमा अभिनय गरेकी थिइन् जहाँ उनी प्रमुख नायिका रूपमा देखा परेकी थिइन्। यो चलचित्र सन् २०१७ को सबैभन्दा अधिक कमाउने बङ्गलादेशी चलचित्र बनेको थियो र यो अहिलेसम्मको सर्वाधिक कमाई गर्ने बङ्गलादेशी चलचित्र हो भने यो चलचित्र विश्वव्यापी रूपमा सबैभन्दा अधिक कमाई गर्ने बङ्गलादेशी चलचित्र बन्न सफल भएको थियो।
बोगटाकोट
बोगटाकोट को बोगटी राजाको वंशज
बोगटाबाट तल्लो बोगटान अन्तर्गत निगालीको पखिर र ओजेनामा आई बसेकाहरु डडेल्धुराको बोगटाबाट आएका बोगटी रजवारका वंशज हुन् । पखिरका ठकुरी बोगटी रजवारहरूको प्राप्त वंशावली अनुसार शौनक गोत्रीय, सूर्यवंशी तेज बोगटी रजवार का धेरै पुस्ता पछिका सन्तान निगाली को पखिर र ओजेना आई बसेका हुन्  ।  जनश्रूति अनुसार डडेल्धुरा को बोगटामा  मार काट भए पछि त्यहाँबाट  भागेर गडसेरा फाल्दा आएका बोगटी रजवारहरू त्यहाँबाट निगाली गाउँ विकास समिति वार्ड नम्बर ५ पखिरमा आई बसेका थिए । यी बोगटी रजवारहरु बोगटाबाट  गडसेरा हुँदै पखिरमा आउँदा बाटामा मसानी देवता पाएको इतिहास छ । केही जानकारहरुका अनुसार भैंरौ वेताल, गयाश्वोर र मङ्गलेश्वर यिनका कुल देवता हुन । बोगटामा रैका राजवंश का शाही वंशजसँग लडाई काटमार हुँदा  मान्छे काटेको तरवार यिनका घरमा थियो । महिलाहरूलाई बालबच्चा जन्माउन कठीन भए, यस तरवार धोएको पानी खुवाउने गरिन्थ्यो । पिचास काँपेर त्यो मारधाडको तरवार राख्नु हेँदैन भनेर फाल्न लगाएको भनिन्छ । यहाँ मल्लाघरी र तल्लाघरी गरेर दुई पट्टी बोगटी रजवार छन् । यी दुवै पट्टीका बीचमा १३ दिनको जुठो मान्ने चलन छ ।
पखिर मल्लाघरी पट्टी तर्फ
दलजित बोगटी रजवारका दुई पुरत्रहरू क्रमस जेठा धर्मसिह बोगटी रजवार र कान्छा  महासिह बोगटी रजवार भए । जेठा धर्मसिहतर्फ : धर्मसिहका एकपुत्र गजैसिह बोगटी रजवार भए । गजैसिहका एकपुत्र तारासिह बोगटी रजवार भए । तारासिहका २ पुरत्रहरू क्रमस जेठा टेकबहादुर रजवार र कान्छा तिलक रजवार भए । जेठा टेकका एक छोरा दिपेन्द्र बम रजवार छन भने कान्छा तिलकका ३ पुरत्रहरू क्रमस गोविन्द बम, मिन बम र यकेन्द्र बम छन । कान्छा महासिहतर्फ महासिहका २ पुरत्रहरू जेठा चन्द्रभान रजवार भए भने कान्छा लालसिह रजवार भए । जेठा चन्दभानका ५ पुरत्रहरू क्रमस तेजबहादुर रजवार, टिकासिह रजवार, तापसिह रजवार, पदमसिह रजवार र यज्ञबहादुर रजवार(कालुसिह) भए । जेठा तेज र साईला तापसिहको अपुताली भयो । काँईला पदमसिहका छोरा छैनन । माईला टिकासिहका .......... छन । कान्छा यज्ञका २ पुत्र क्रमस ईन्द्र बहादुर रजवार र ........ छन । महासिहका कान्छा पुत्र लालसिह रजवार तर्पm : लालसिह रजवारका एकपुत्र लक्ष्मण रजवार भए । लक्ष्मण रजवारका ४ पुरत्रहरू क्रमस हिक्मत रजवार, टेकबहादुर रजवार, खड्कबहादुर रजवार र टेकेन्द्र बम छन । माईला टेक बहादुर रजवारको एक पुत्र हितेश बम छन् । अन्यका छोराहरु छैनन् ।
पखिर तल्ला घरी पट्टी तर्फ
तल्ला घरीमा २ परिवार छन् । ....... रजवारका २ पुरत्रहरू जेठा केशरसिह रजवार र कान्छा दलबहादुर रजवार भए । जेठातर्फ केशरसिह रजवारका एकपुत्र खड्कबहादुर रजवार भए । खड्कका २ पुरत्रहरू क्रमस गणेश रजवार र रमेश रजवार छन् । कान्छातर्फ  दलबहादुर रजवारका एकपुत्र ध्वजबहादुर रजवार भए । ध्वजबहादुरका एकपुत्र केशव रजवार छन् ।
ओजेना को शाखा तर्फ
ओजेनाका मुख्य परिवार सहित हुन् । यिनको वंशावली सङ्कलन गर्न बाँँकी ............
वैवाहिक सम्बन्ध
बोगटाबाट बोगटान गएका यी ठकुरी बोगटी रजवार को वैवाहिक सम्बन्ध शाह, शाही ,मल्ल, चन्द, देउवा ,सिंह, हमालसँग हुने गर्दछ ।
स्कट पार्कर
स्कट पार्कर (जन्म: १३ अक्टोबर १९८०) एक अवकास लिएका अङ्ग्रेजी पेशेवर फुटबल खेलाडी हुन । जसले आफ्नो कार्यकाल १९९७ देखि २०१७ सम्म मध्यपंक्तिको रूपमा खेल्ने गर्थे ।
सेसेल्स
सेसेल्स, (République des Seychelles; (क्रियोल: La Repiblik Sesel), सोमाली सागरको पूर्वी किनारामा हिन्द महासागरको एक द्वीप देश हो। यसमा ११५ वटा टापुहरू छन्। यसको राजधानी र सबैभन्दा ठूलो सहर भिक्टोरिया मुख्यभूमि अफ्रिकाबाट १,५०० किलोमिटर (९३२ माइल) पूर्वमा रहेको छ। नजिकैको टापुका अन्य देश तथा इलाकाहरूमा कोमोरोस, माडागास्कर, मौरिसस र दक्षिणमा फ्रान्सेली विदेशी क्षेत्रहरू मायोत र रेयुनियोँ पर्छन्; र पूर्वमा माल्दिभ्स र चागोस द्वीपसमूह (संयुक्त अधिराज्यद्वारा बेलायती हिन्द महासागर क्षेत्रको रूपमा प्रशासित) पर्दछ। यो सबैभन्दा कम जनसङ्ख्या भएको सार्वभौम सम्पन्न अफ्रिकी देश हो। सन् २०२० सम्म यहाँको जनसङ्ख्या ९८,४६२ रहेको थियो।
सोह्रौँ शताब्दीमा युरोपेलीहरूले यस टापु अन्वेषण गर्नु अघि सेसेल्स बसोबास भएको थिएन। अठारौँ शताब्दीको अन्ततिर पूर्ण बेलायती नियन्त्रणमा नपुगुन्जेल यसले फ्रान्सेली र बेलायती हितसँग प्रतिस्पर्धा गर्नुपरेको थियो। सन् १९७६ मा संयुक्त अधिराज्यबाट स्वतन्त्र भएको घोषणा गरेदेखि यो धेरै हदसम्म कृषि समाजबाट बजारमा आधारित विविध अर्थव्यवस्थाको रूपमा विकसित भएको छ। द्रुत गतिमा बढ्दो सेवा, सार्वजनिक क्षेत्र र पर्यटन गतिविधिको विशेषता यहाँ रहेको छ। सन् १९७६ देखि २०१५ सम्म, कुल गाहस्थ उत्पादन लगभग ७००% बढेको थियो भने र क्रय शक्ति समतामा लगभग १६००% ले वृद्धि हासिल भएको थियो। सन् २०१० को दशकको अन्त्य देखि सरकारले विदेशी लगानीलाई प्रोत्साहन दिन कदम चालिरहेको छ।
हाल, सेसेल्स कुनै पनि अफ्रिकी राष्ट्रको प्रति व्यक्ति कुल ग्राहस्थ उत्पादनको सबैभन्दा उच्च रहेको छ। यसमा मौरिसस पछि कुनै पनि अफ्रिकी देशको दोस्रो सबैभन्दा उच्च मानव विकास सूचकाङ्क रहेको छ। यो विश्व बैङ्क (अर्को मौरिसस) द्वारा उच्च आय भएको अर्थतन्त्रको रूपमा वर्गीकृत दुई अफ्रिकी देशहरूमध्ये एक हो।
सेसेल्सी संस्कृति र समाज फ्रान्सेली, बेलायती र अफ्रिकी प्रभावहरूको मिश्रण हो। यसमा हालै चिनियाँ र भारतीय तत्वहरू पनि सामेल छन्। यो देश संयुक्त राष्ट्र सङ्घ, अफ्रिकी सङ्घ, दक्षिण अफ्रिकी विकास समुदाय र राष्ट्रमण्डलको सदस्य हो।
बाह्य कडीहरू
सरकार
धर्म
साधारण जानकारी
शाकम्भरी शक्तिपीठ
शाकम्भरी शक्तिपीठ भारतको उत्तर प्रदेशको जिल्ला सहारनपुरमा अवस्थित एक महाशक्तिपीठ हो। भारतमा रहेका प्रसिद्ध कामाख्या, रजरप्पा पीठ, तारापीठ, विन्ध्याचल पीठ जस्तै यो पनि एक सिद्ध पीठ हो। दुर्लभ क्षेत्रहरूमा हुने पीठहरू जस्तै यहाँ समेत माताको प्रतिमा स्वयंसिद्ध रहेको छ। केदारखण्ड अनुसार यो शाकम्भरी क्षेत्र हो जसको महिमा अपार छ। ब्रह्मपुराणमा यस पीठलाई सिद्धपीठ भनिएको छ। हिन्दू पुराणहरू र आगम ग्रन्थहरूमा यस पीठलाई परम पीठ, शक्तिपीठ, सतीपीठ र सिद्धपीठ जस्ता नामले वर्णन गरिएको छ।
गोदागाडी उपजिल्ला
गोदागाडी  बङ्गलादेशको उत्तरी भागमा पर्ने जिल्ला राजशाही जिल्लाको एक उपजिल्ला हो। यो उपजिल्ला राजशाही विभागमा अन्तर्गत पर्दछ।
भूगोल
गोदागाडी बङ्गलादेशको उत्तरी भागमा पर्छ भने यो उपजिल्ला २४°२१' देखि २४°३६' उत्तर अक्षांश र ८८°१७' देखि ८८°३३' पूर्वी देशान्तरमा अवस्थित छ। गोदागाडी उपजिल्लाले बङ्गलादेशको कुल क्षेत्रफल मध्ये ४७२.१३ वर्ग किलोमिटर ओगटेको। यस उपजिल्लालाई नवावगञ्ज सदर र तानोर उपजिल्लाले उत्तर, भारतको पश्चिम बङ्गाल राज्य र गङ्गा नदिले दक्षिण, पबा र तानोर उपजिल्लाले पूर्व र नवावगञ्ज सदर उपजिल्लाले पश्चिमबाट घेरेको छ। पद्मा र महानन्द  आदि यस उपजिल्लाका प्रमुख नदिहरू हुन्।
इतिहास
बङ्गलादेश मुक्ति अभियान सन् १९७१ अप्रिल ४ का दिनबाट देश व्यापी रूपमा सुरु भएको थियो भने ३० मार्च १९७१ का दिन बङ्गलादेशको मुक्तिका लागि लडिरहेका लडाकु र पाकिस्तानी सेनाको प्रत्यक्ष गोली हानाहान र युद्ध हुँदा पाकिस्तानी सेनाका प्रमुख सिपाही अब्दुल मलिकको मृत्यु भएको थियो। ३० मे १९७१ का दिन पाकिस्तानी सेनाले यस उपजिल्लाका २६ सर्वसाधारणहरूको वीभत्स सामूहिक हत्या गरेका थिए।